Jan Bjedrich Tešnaŕ

Jan Bjedrich Tešnaŕ, nim. Johann Friedrich Teschner (roź. 18. oktobra 1829 w Gołkojcach, wum. 14. junija 1898 w Bad Oeynhausen) – jo był dolnoserbski faraŕ, pśełožowaŕ, towarišnostny procowaŕ a spisowaśel.

Wón jo wuknuł na gymnaziumje w Chóśebuzu, pón jo w Bralinju teologiju studěrował. Wót 1862 až do swójeje smjerśi jo był z fararjom we jsy Nieda (źins wjas Niedów w Pólskej).

W 1849 Jan Bjedrich Tešnaŕ jo załožył towaristwo serbskich gymnaziastow "Łużyca", kotarež jo se zaběrało ze serbskeju rěcu a serbskeju literaturu. Wón jo pisał nastawki do Bramborskego Serbskego Casnika, wydawał prjatkarske knigły a bibliske pśełožki. Na pś. w 1860 jo wudał serbski pśełožk Nowego Testamenta zasej rěcnje wóbźěłany a w pólepšowanem serbskem pšawopisu.

Publikacije
1858 – Z kjarchoba domoj, Barmen
1858 – Serbske duchowne kjarliže, Chóśebuz
1860 – Zakopowarske knigły, Chóśebuz
1860 – Nowy Testament, Halle
1869 – 80 duchownych kjarližow, Worjejce
1869 – Ten Kněz jo moj pastyŕ, Chóśebuz (2 wud. 1879, 3. wud. 1892)
1875 – Nowe bjatowarske knigły, Chóśebuz (2. wud. 1892)
1883 – Mjertyn Lutherusa žywjenje a statki, Worjejce
1888 – Kejžora Wylema I. žywjenje a statki, Worjejce

Literatura

 Jan Bjedrich Tešnaŕ, [w:] Frido Mětšk: Chrestomatija dolnoserbskego pismowstwa wót zachopjeńka až na cas kněstwa fašizma w Němskej, Budyšyn 1982, b. 193-194.

Kategorija:Roź. 1829
Kategorija:Wum. 1898
Kategorija:Wósoba (Dolna Łužyca)
Kategorija:Serb
Kategorija:Spisowaśel
Kategorija:Casnikaŕ
Kategorija:Muž